CELEX: 32008R0755
Language: sk
Date: 2008-07-31 00:00:00
Title: Nariadenie Komisie (ES) č. 755/2008 z  31. júla 2008 , ktorým sa mení a dopĺňa príloha II k smernici Európskeho parlamentu a Rady 2005/36/ES o uznávaní odborných kvalifikácií (Text s významom pre EHP)

1.8.2008   
            
            
               SK
            
            
               Úradný vestník Európskej únie
            
            
               L 205/10
            
         
      NARIADENIE KOMISIE (ES) č. 755/2008
   z 31. júla 2008,
   ktorým sa mení a dopĺňa príloha II k smernici Európskeho parlamentu a Rady 2005/36/ES o uznávaní odborných kvalifikácií
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (1), a najmä na jej článok 11 písm. c.) bod ii),
   keďže:
   
               (1)
            
            
               V článku 2 ods. 3 smernice 2005/36/ES sa stanovuje, že ak sú pre dané regulované povolanie stanovené iné osobitné opatrenia priamo súvisiace s uznávaním odborných kvalifikácií, príslušné ustanovenia smernice 2005/36/ES sa neuplatňujú. V článku 3 ods. 1 smernice Európskeho parlamentu a Rady 2005/45/ES zo 7. septembra 2005 o vzájomnom uznávaní osvedčení námorníkov vydávaných v členských štátoch a o zmene a doplnení smernice 2001/25/ES (2) sa stanovuje automatické uznávanie osvedčení námorníkov vydávaných v členských štátoch v súlade s požiadavkami smernice Európskeho parlamentu a Rady 2001/25/ES zo 4. apríla 2001 o minimálnej úrovni prípravy námorníkov (3). Preto by sa smernica 2005/36/ES nemala vzťahovať na uznávanie osvedčení námorníkov pracujúcich na palube lodí, ktoré spadajú pod pôsobnosť smernice 2001/25/ES.
            
         
               (2)
            
            
               Česká republika, Dánsko, Nemecko, Taliansko, Rumunsko a Holandsko podali odôvodnenú žiadosť o vymazanie ich námorných profesií z bodu 3 písm. a) prílohy II k smernici 2005/36/ES, ktoré spadajú pod pôsobnosť smernice 2001/25/ES.
            
         
               (3)
            
            
               Česká republika, Dánsko, Nemecko, Taliansko a Rumunsko požiadali o vymazanie všetkých povolaní a príslušného opisu odbornej prípravy uvedených pre tieto krajiny v bode 3 písm. a) prílohy II k smernici 2005/36/ES. Holandsko požiadalo o vymazanie dvoch povolaní: „prvého lodného dôstojníka (pobrežné plavidlá) (s doplnkovou odbornou prípravou) [stuurman kleine handelsvaart (met aanvulling)]“ a „inžiniera pobrežných plavidiel (s diplomom) (diploma motordrijver)“, ako aj príslušných opisov odbornej prípravy z bodu 3 písm. a) prílohy II k smernici 2005/36/ES.
            
         
               (4)
            
            
               Spojené kráľovstvo podalo odôvodnenú žiadosť o vymazanie svojich námorných profesií, ktoré spadajú pod pôsobnosť smernice 2001/25/ES, z bodu 5 prílohy II k smernici 2005/36/ES.
            
         
               (5)
            
            
               Smernica 2005/36/ES by sa preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre uznávanie odborných kvalifikácií,
            
         PRIJALA TOTO NARIADENIE:
   Článok 1
   Príloha II k smernici 2005/36/ES sa týmto mení a dopĺňa, ako je stanovené v prílohe k tejto smernici.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. júla 2008
      
         
            Za Komisiu
         
         Charlie McCREEVY
         
         
            člen Komisie
         
      
   
   
      (1)  Ú. v. EÚ L 255, 30.9.2005, s. 22. Smernica naposledy zmenená a doplnená nariadením Komisie (ES) č. 1430/2007 (Ú. v. EÚ L 320, 6.12.2007, s. 3).
   
      (2)  Ú. v. EÚ L 255, 30.9.2005, s. 160.
   
      (3)  Ú. v. ES L 136, 18.5.2001, s. 17. Smernica naposledy zmenená a doplnená smernicou 2005/45/ES (Ú. v. EÚ L 255, 30.9.2005, s. 160).
   
      PRÍLOHA
      Príloha II k smernici 2005/36/ES sa mení a dopĺňa takto:
      
                  1.
               
               
                  Bod 3 písm. a) sa nahrádza týmto:
                  
                              „a)
                           
                           
                              Námorná doprava
                              
                                           
                                       
                                       
                                          Odborná príprava:
                                          
                                                       
                                                   
                                                   
                                                      v Lotyšsku:
                                                      
                                                                  —
                                                               
                                                               
                                                                  elektrodôstojník na lodiach (kuģu elektromehāniķis),
                                                               
                                                            
                                                                  —
                                                               
                                                               
                                                                  operátor chladiaceho systému (kuga saldēšanas iekārtu mašīnists),
                                                               
                                                            
                                                
                                                       
                                                   
                                                   
                                                      v Holandsku:
                                                      
                                                                  —
                                                               
                                                               
                                                                  úradník VTS (VTS-functionaris);
                                                               
                                                            
                                                
                                    
                                           
                                       
                                       
                                          ktorá predstavuje odbornú prípravu:
                                          
                                                      —
                                                   
                                                   
                                                      v Lotyšsku:
                                                      
                                                                  i)
                                                               
                                                               
                                                                  v prípade elektrodôstojníka na lodiach (kuģu elektromehāniķis)
                                                                  
                                                                              1.
                                                                           
                                                                           
                                                                              dovŕšenie najmenej 18 rokov veku;
                                                                           
                                                                        
                                                                              2.
                                                                           
                                                                           
                                                                              vzdelávanie v celkovej dĺžke najmenej 12 rokov a 6 mesiacov, ktoré zahŕňa najmenej 9 rokov základného vzdelávania a najmenej 3 roky odborného vzdelávania. Okrem toho sa požaduje služba na mori v trvaní najmenej 6 mesiacov ako lodný elektrotechnik alebo asistent elektrotechnika na lodiach s generátorom s výkonom najmenej 750 kW. Odborné vzdelávanie je ukončené osobitnou skúškou vykonanou príslušným orgánom v súlade so vzdelávacím programom schváleným ministerstvom dopravy;
                                                                           
                                                                        
                                                            
                                                                  ii)
                                                               
                                                               
                                                                  v prípade operátora chladiaceho systému (kuģa saldēšanas iekārtu mašīnists)
                                                                  
                                                                              1.
                                                                           
                                                                           
                                                                              dovŕšenie najmenej 18 rokov veku;
                                                                           
                                                                        
                                                                              2.
                                                                           
                                                                           
                                                                              vzdelávanie v celkovej dĺžke najmenej 13 rokov, ktoré zahŕňa najmenej 9 rokov základného vzdelávania a najmenej 3 roky odborného vzdelávania. Okrem toho sa požaduje služba na mori v trvaní najmenej 12 mesiacov vo funkcii asistenta inžiniera chladiaceho systému. Odborné vzdelávanie je ukončené osobitnou skúškou vykonanou príslušným orgánom v súlade so vzdelávacím programom schváleným ministerstvom dopravy.
                                                                           
                                                                        
                                                            
                                                
                                                      —
                                                   
                                                   
                                                      v Holandsku:
                                                      Vzdelávanie v celkovej dĺžke najmenej pätnásť rokov, ktoré pozostáva aspoň z troch rokov vysokoškolského odborného vzdelávania (HBO) alebo stredoškolského odborného vzdelávania (MBO), po ktorých nasledujú štátne a regionálne špecializačné kurzy, z ktorých každý zahŕňa aspoň dvanásť týždňov teoretickej odbornej prípravy a zakončuje sa skúškou.“
                                                   
                                                
                                    
                        
            
                  2.
               
               
                  Bod 5 sa mení a dopĺňa takto:
                  Desiata, jedenásta, dvanásta, trinásta a štrnásta zarážka sa zrušuje.